El Grup de Dones reparteix més de seixanta caixes de Nadal a famílies de Burjassot amb pocs recursos
2025-07-24

La família del Grup de Dones de Burjassot es va reunir en la seua seu, en la vesprada del passat dilluns, per a celebrar una activitat amb la qual l’associació celebra l’arribada del Nadal sent solidària amb aquelles persones que tenen pocs recursos econòmics: l’inici del repartiment de més de seixanta caixes de Nadal que, amb la col·laboració i ajuda del Departament de Serveis Socials, faran arribar a partir de hui mateix, a persones i famílies de Burjassot que es troben en situació de necessitat.

La celebració d’aquest acte solidari es va produir en el marc d’un ambient típicament nadalenc en el qual les sòcies de Grup de Dones van rebre la visita de l’alcalde de Burjassot, Rafa García, de la regidora de Serveis Socials, Olga Camps i del regidor de Festes, Manuel Pérez Menero. Entorn d’un bon berenar, tots i totes van brindar per unes festes per a viure en pau i per un pròxim nou any, carregat de coses bones.